মিনি ধারাবাহিক বা টিভি চলচ্চিত্র অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার
মিনি ধারাবাহিক বা টিভি চলচ্চিত্র অভিনেতার সেরা অভিনয় বিভাগে স্ক্রিন অ্যাক্টরস গিল্ড পুরস্কার হল স্ক্রিন অ্যাক্টরস গিল্ড প্রদত্ত মিনি ধারাবাহিক বা টিভি চলচ্চিত্রে প্রধান অভিনেতা হিসেবে সেরা পারদর্শিতা প্রদর্শনের জন্য প্রদেয় বার্ষিক পুরস্কার। ১৯৯৪ সাল থেকে এই পুরস্কার প্রদান করা হচ্ছে। রাউল হুলিয়া এই বিভাগে প্রথম পুরস্কার বিজয়ী, তিনি দ্য বার্নিং সিজন (১৯৯৪) টিভি ধারাবাহিকে অভিনয়ের জন্য এই পুরস্কার লাভ করেন। আল পাচিনো, গ্যারি সিনিস, পল জিয়ামাটি ও মার্ক রাফালো সর্বাধিক দুইবার এই পুরস্কার অর্জন করেন। সাম্প্রতিক বিজয়ী স্টিভেন ইয়ান বিফ (২০২৩) টিভি ধারাবাহিকে অভিনয়ের জন্য এই পুরস্কার লাভ করেন।